અરે, કચવાતે મને બોલાઈ જતું નાનું અમસ્તું અસત્ય પણ તેને યાદ રહે અને દિલમાં ખુંચે પણ ખરું ! અને તે પણ કોઈને છેતરવા માટે બોલાયેલું ના હોય પણ ફક્ત પોતાનો વ્યાજબી ભાવ ખરેખર વ્યાજબી જ છે તેટલો ભરોસો આપવા માટે કહેવાયું હોય. વેપાર માં રોજ ચાલતું - તલ ભાર અસત્ય પણ એક પાક રોજા ને ના-પાક બનાવી દેવા માટે કાફી છે એવી ઊંડી અંતરસુઝ ખુદાએ પોતાના આ નેક બંદાના દિલ મેં કેવી બેસાડી છે એ વિચાર માત્રે મન પ્રફુલ્લિત થઇ ગયું. પંડિતો ને પણ શરમાવે તેવી આ દ્રઢ માન્યતા તેને બીજા બધા કરતા જુદો માણસ બનાવી દેતી હતી.